**Օննիկ Դինքջյան** (արմտ. հայ.՝ Օննիկ Տինքճեան, 1929, Փարիզ), ժողովրդական և ծիսական երգերի ամերիկահայ կատարող, երաժիշտ, երգահան և քնարերգակ։

Երաժիշտ Արա Դինքջյանի հայրը։

Կենսագրություն
--------------

Օննիկ Դինքջյանը ծնվել է Փարիզում (Ֆրանսիա) 1929 թվականին։ Մեծ եղեռնը վերապրած տիգրանակերտցի (Դիարբեքիր) իր ծնողների՝ Կարապետի և Զորայի հետ Ամերիկայի Միացյալ Նահանգներ է տեղափոխվել 1946 թվականին։

Դինքջյանի երաժշտական ամենավաղ փորձը եղել է հայկական եկեղեցում, որտեղ նա եղել է գեղարվեստական մենակատար։ 1952 թվականին Միացյալ Նահանգների բանակին միանալուց հետո նա դարձել է հանրաճանաչ *Winged Victory Chorus*-ի մենակատարը, որը զվարճացնում էր զորքերին ամբողջ Եվրոպայով մեկ՝ Կորեական պատերազմի ժամանակ։ Բանակից վերադառնալուց հետո նա բացել է քիմիական մաքրման իր սրահը, Ֆրանսիայի Լիոն քաղաքում ամուսնացել է Արաքսի Մաքսյանի (Մղսյան) հետ, որի արմատները Խարբերդից են։ Նրանք ունեցել են երկու զավակ՝ Անահիտը և Արան։

### Պարգևներ

2019 թվականի դեկտեմբերին Մեծի Տանն Կիլիկիո կաթողիկոս Ն.Ս.Օ.Տ.Տ. Արամ Առաջինը հայկական ավանդական երաժշտության մեջ երկարամյա գործունեության համար Օննիկ Դինքջյանին պարգևատրել է «Մեսրոպ Մաշտոց» մեդալով։

2020 թվականին Օննիկ Դինքջյանը ստացել է Ազգային ժառանգության պարգևը (անգլ.՝ National Heritage Fellowship), որը Միացյալ Նահանգների արվեստների ազգային հիմնադրամը շնորհում է ժողովրդական և ավանդական արվեստի գործիչներին։ Օննիկ Դինքջյանից բացի 25000 դոլար պարգևին են արժանացել ինը այլ ամերիկացի երգիչներ, երաժիշտներ, պարողներ, ավանդական արվեստի հետևորդներ։ 

|  |  |  |
| --- | --- | --- |
|  | Օննիկ Դինքջյանը Ամերիկայում ամենասիրված և ազդեցիկ հայ երգիչներից մէկն է։ Նրա տենորը սփոփիչ ու արտահայտիչ է, հաղորդում է թե՛ նրա հայկական ժառանգության լիարժեք ուրախությունն ու բուռն զգացմունքը և թե՛ վերջինիս ցավալի պատմության խոր վիշտը»։- Արվեստների ազգային հիմնադրամ (National Endowment for the Arts) |  |

### Ելույթներ

Օննիկ Դինքջյանը ելույթներ է ունեցել Կոնգրեսի գրադարանում, Սմիթսոնյան գավառական կյանքի փառատոնում և Քենեդի կենտրոնի «Հազարամյա բեմում»։

2013 թվականի ապրիլի 9-ին Օննիկ Դինքջյանն ու նրա որդին՝ Արա Դինքջյանը, եկել են Ստամբուլ և մասնակցել Սուրբ Խաչ Դպրեվանքի հիմնադրության 60-ամյակի առթիվ կազմակերպված համերգին, որը տեղի է ունեցել Շիշլիի Քենթ սրահում։

Սկավարակագրություն
------------------

* *Voice of Armenians* Onnik Dinkjian - with the song "Mayrs" (text by A. Issahakian and music by Badalian)
* *The Many Sides Of Onnik* 1992 a rare recording of songs in Տիգրանակերտ dialect
* *Inner Feelings of Onnik*, album featuring Ne me quitte pas recorded by Onnik Dinkjian with John Berberian (oud)
* *All My Best*

Ծանոթագրություններ
------------------

1. 1 2  «ՕՆՆԻԿ ՏԻՆՔՃԵԱՆ ԱՐԺԱՆԱՆԱՒ ԱՄԵՐԻԿԵԱՆ ԱԶԳԱՅԻՆ ԺԱՌԱՆԳՈՒԹԵԱՆ ՊԱՐԳԵՒԻՆ»։ *Hairenik Weekly Newspaper* (en-US)։ 2020-06-27։ Վերցված է 2022-06-14
2. ↑  Garbis Christian (2012-11-13)։ «ONNIK: Portrait of a Legend»։ *The Armenian Weekly* (en-US)։ Վերցված է 2022-06-14
3. ↑  Ազգային ժառանգության պարգև՝ Օննիկ Դինքջյան

Արտաքին հղումներ
----------------

* ONNIK: Portrait of a Legend

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | AV Production |
|  |
| Չափորոշչային վերահսկողություն | VIAF: 2331153126230624750001 · WorldCat VIAF: 2331153126230624750001 |

 |